RĒZEKNES KATOĻU VIDUSSKOLA
Reģ. Nr. 3113802708, Latgales ielā 82, Rēzeknē, LV – 4601, tālr. 64625180, e-pasts: rekat@inbox.lv Skolas dibinātājs Romas katoļu Baznīcas Rēzeknes – Aglonas diecēze



RĒZEKNES KATOĻU VIDUSSKOLAS IEKŠĒJIE NOTEIKUMI
Rēzeknē


	Iekšējās kārtības noteikumi Nr. 1


Izdoti saskaņā ar Ministru kabineta 22.08.2023. noteikumu Nr. 474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos ”
Izglītības likuma  54. panta 2. punktu 
Vispārējās izglītības likuma10. panta 3. daļas 2. punktu 
Bērnu tiesības aizsardzības likuma 23. panta otro daļu


 I Vispārīgie jautājumi

1. Rēzeknes Katoļu vidusskolas (turpmāk – izglītības iestāde) iekšējās kārtības noteikumi ir izdoti, pamatojoties uz valstī pastāvošiem ārējiem normatīvajiem aktiem, kuri nosaka izglītības procesa organizēšanu izglītības un bērnu aizsardzības jomā (turpmāk – noteikumi).
2. Noteikumi ir attiecināmi arī uz izglītības iestādes apmeklētājiem, kā arī uz izglītības iestādes administrāciju, pedagogiem un atbalsta personālu (turpmāk – darbinieki). Noteikumi ir izglītības iestādes darba kārtības noteikumu neatņemama sastāvdaļa. Noteikumi ir publiskoti izglītības iestādes skolvadības sistēmā E-klase. 
3. Noteikumu mērķis ir nodrošināt Rēzeknes Katoļu vidusskolā emocionāli labvēlīgu un drošu vidi, noteikt izglītojamo, viņu vecāku vai likumisko pārstāvju ( turpmāk vecāki), pedagogu un darbinieku rīcību Rēzeknes Katoļu vidusskolā, tās teritorijā un Rēzeknes Katoļu vidusskolas pasākumos.
4. Noteikumu ievērošana nodrošina izglītojamo drošību un viņu tiesību ievērošanu.
5. Vecāku pienākums ir rakstveidā informēt Skolas vadītāju par izglītojamā veselības stāvokli un jebkādiem citiem apstākļiem, kas var ietekmēt izglītības programmas apguvi un tajā iesaistītās  personas.
6. Noteikumi nosaka:
6.1. mācību procesa organizāciju;
6.2. izglītojamo uzvedības noteikumi izglītības iestādē, tās teritorijā un izglītības iestādes organizētajos pasākumos;
6.3. evakuācijas plāna un informācijas par operatīvo dienestu izsaukšanu izvietojumu izglītības iestādē;
6.4. kārtību, kādā uzturas izglītības iestādē izglītojamo vecāki un citas personas;
6.5. kārtību, kādā izglītības iestādē tiek nodrošināta izglītojamo veselības aprūpe un pirmās palīdzības pieejamība;
6.6. izglītības iestādes rīcību gadījumā, ja izglītības iestādē tiek lietotas, glabātas vai realizētas atkarību izraisošas, t.sk. narkotiskās, toksiskās, psihotropās vielas; alkohola, cigarešu, elektronisko cigarešu, narkotisko, toksisko un psihotropisko vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu izglītības iestādē un tās teritorijā;
6.7. kārtību, kādā tiek informēti vecāki, pašvaldības vai valsts iestādes, ja skolēns bez attaisnojoša iemesla neapmeklē izglītības iestādi;
6.8. izglītojamā rīcību, ja izglītojamais kādas personas darbībā saskata draudus savai vai citu personu drošībai;
6.9. administrācijas un pedagogu rīcību, ja tiek konstatēta fiziska vai emocionāla vardarbība pret  izglītojamo;
6.10. izglītojamo sūdzību iesniegšanas un izskatīšanas kārtību;
6.11. kārtību, kādā izglītojamie tiek iepazīstināti ar Noteikumiem;
6.12. izglītojamo tiesības, pienākumus un atbildību par noteikumu neievērošanu.

II Vispārīgie drošības, pirmās palīdzības pieejamības un kārtības noteikumi


7. Izglītības iestādē ir izstrādāts evakuācijas plāns, kas tiek regulāri aktualizēts. Evakuācijas plāns izvietots evakuācijas ceļos, starp izejām uz kāpņu telpu.

8. Vecāku un citu personu uzturēšanos izglītības iestādē nosaka “Kārtība, kādā Rēzeknes Katoļu vidusskolā uzturas izglītojamo vecāki un citas personas”. vai (Pielikums Nr.)
9. Izglītojamo veselības aprūpi un pirmās palīdzības pieejamību nosaka “Kārtība, kādā izglītības iestādē tiek nodrošināta izglītojamo veselības aprūpe un pirmās palīdzības pieejamība” 
10. Skolas direktora, skolas pedagogu, izglītojamā un viņa likumisko pārstāvju rīcību un atbildību, ja ir radušās aizdomas vai konstatēts, ka izglītojamais ienesis izglītības iestādē, tās teritorijā vai izglītības iestādes organizētajos vai atbalstītajos pasākumos bīstamas vielas un priekšmetus, nosaka “Kārtība, kādā vadītājs vai viņa pilnvarotā persona pieprasa uzrādīt un pārbauda izglītojamā personīgās mantas, kā arī ierobežo izglītojamā pārvietošanos”.
11.  Rīcību mācību stundu kavējumu gadījumos nosaka “Kārtība, kādā reģistrē izglītojamo neierašanos izglītības iestādē un izglītības iestāde informē izglītojamā likumisko pārstāvi, pašvaldību un valsts iestādes, ja izglītojamais bez attaisnojoša iemesla neapmeklē izglītības iestādi”. 
12. Skolas direktora, skolas pedagogu, izglītojamo rīcību fiziskas un/vai emocionālas vardarbības gadījumā, konfliktu risināšanas gaitu nosaka „ Kārtība par rīcību, ja tiek konstatēta fiziska vai emocionāla vardarbība”.
13. Izglītojamā sūdzību iesniegšanas un izskatīšanas kārtību nosaka “Rēzeknes Katoļu vidusskolas izglītojamo sūdzību iesniegšanas un izskatīšanas kārtība.”
14. Mobilo telefonu un citu viedierīču lietošanas kārtību 1.-6. klasē nosaka “Mobilo telefonu un citu viedierīču lietošanas kārtība 1.-6. klašu skolēniem”.
15. Mobilo telefonu un citu viedierīču lietošanas kārtību 7.-9. klasē nosaka “Mobilo telefonu un citu viedierīču lietošanas kārtība 7.-9. klašu skolēniem”.

III Skolas darba dienas organizācija

16. Skolas ieejas durvis no Latgales ielas un skolas pagalma ir atvērtas no plkst.7:35
17. Izglītojamie ierodas skolā ne agrāk kā 7:35, atstāj virsdrēbes un ielas apavus garderobē, pārģērbj maiņas apavus un līdz svētrīta sākumam uzturas savas klases telpas tuvumā. Ja izglītojamais bez iepriekšējās brīdināšanas ierodas izglītības iestādē pirms plkst.7:35, par viņu drošību atbild izglītojamā vecāki vai tiesiskie pārstāvji. (grozījumi, kas izdarīti 01.09.2026. rīk. nr.22)
18. Mācību gada sākumu, semestrus, brīvlaikus un mācību gada beigas nosaka Ministru kabineta noteikumi par attiecīgā mācību gada sākuma un beigu laiku.
19. Izglītības iestāde strādā pēc piecu dienu darba režīma, skola ir atvērta no 7:45 – 17:00. Izglītības iestādē strādā atbalsta speciālisti (speciālais pedagogs, logopēds, psihologs). Atbalsta speciālistu darba laiks noris pēc direktora apstiprināta darba grafika.
20. Mācību stundu, starpbrīžu un pusdienu pārtraukumu laiki: (grozījumi, kas izdarīti 01.09.2026. rīk.nr.22)

	
	
	Piektdien, ja ir Sv.Mise

	8:15-8:30
	Svētrīts
	8:00 - 8:40
	Sv. Mise

	8:30-9:10
	1.mācību stunda
	8:50-9:30
	1.mācību stunda

	9:20-10:00
	2.mācību stunda
	9:40-10:20
	2.mācību stunda

	10:10-10:50
	3.mācību stunda
	10:25-11:05
	3.mācību stunda

	10:50-11:15
	Pusdienas 1.maiņa
	11:05-11:25
	Pusdienas 1.maiņa

	11:15-11:55
	4.mācību stunda
	11:25-12:05
	4.mācību stunda

	11:55-12:15
	Pusdienas 2.maiņa
	12:05-12:25
	Pusdienas 2.maiņa

	12:15-12:55
	5.mācību stunda
	12:25-13:05
	5.mācību stunda

	13:05-13:45
	6.mācību stunda
	13:10-13:50
	6.mācību stunda

	13:45-13:55
	Launags 1.-4. klase
	13:45-13:55
	Launags 1.-4. klase

	13:55-14:35
	7.mācību stunda
	14:00-14:40
	7.mācību stunda

	14:40-15:20
	8.mācību stunda
	14:45-15:25
	8.mācību stunda

	15:25-16:05
	9.mācību stunda
	15:30-16:10
	9.mācību stunda

	16:10-16:50
	10.mācību stunda
	16:15-16:55
	10.mācību stunda




20.1  Pamatojoties uz Skolas padomes lēmumu, individuālās konsultācijas, interešu izglītības nodarbības var sākties no plkst.7:45. (grozījumi, kas izdarīti 01.09.2026. rīk.nr.22)
21. Stundas garums 1. - 12. klasēs – 40 minūtes.
22. Stundas notiek pēc mācību stundu saraksta, kurā norādīts mācību priekšmets, stundas norises laiks un vieta. Pirmssvētku dienās vai citos objektīvos gadījumos ar direktora rīkojumu var mainīt mācību stundu, konsultāciju, fakultatīvo vai interešu izglītības nodarbību grafikus un norises laiku.
23. Par mācību stundu saraksta izmaiņām tiek paziņots izglītojamiem pēc iespējas savlaicīgāk. Stundu izmaiņas nākamajai dienai klases audzinātāji paziņo savai klasei. 
24. Interešu izglītības nodarbības notiek pēc izglītības iestādes direktora apstiprinātā saraksta.
25. Klases stunda notiek klases audzinātāja vadībā reizi nedēļā atbilstoši stundu sarakstam.
26. Kavējumu zīmes par neapmeklētajām mācību stundām skolēns pēc atgriešanās skolā nekavējoties iesniedz klases audzinātājam.
27. Kavējumus slimības vai mājas apstākļu dēļ (līdz trijām dienām) uzskata par attaisnotiem, ja to apliecina vecāku rakstīta zīme vai informācija e-klasē.
28. Izglītības iestādes informācijas un saziņas līdzeklis ar izglītojamā vecākiem – e- klases nodrošinātās iespējas.
29. Skolas teritorijā (mācību stundu laikā, pasākumos, starpbrīžos, pa ceļam uz sporta zāli),ārpusskolas pasākumos, ekskursijās,  jāsarunājas valsts valodā. 
30. Skolas teritorijā (mācību stundu laikā, pasākumos, starpbrīžos, pa ceļam uz sporta zāli), ārpusskolas pasākumos, ekskursijās kategoriski aizliegts lietot necenzētus vārdus.
31. Mācību stundu laikā aizliegts ienest klasē mācību procesu traucējošas lietas, nodarboties ar blakus lietām, ar savu uzvedību traucēt skolotāja un klases biedru darbu, atstāt telpu bez iemesla, staigāt pa telpu bez vajadzības, klausīties mūziku, ja skolotājs to nav uzdevis darīt, košļāt košļājamo gumiju, dzert un ēst.
32. Jāsaudzē mācību grāmatas un burtnīcas, jāapvāko, tajās nedrīkst izdarīt svītrojumus.  Ja tas nav laicīgi izdarīts, grāmatas var tik atņemtas.
33. Mācību grāmatas un bibliotēkā saņemtā daiļliteratūra jāuztur kārtīga un tīra.
34. Sporta stundā jāierodas arī tad, ja ir ārsta atbrīvojums no nodarbībām sportā. 
35. Izglītojamajiem ir jāpieceļas, ja klasē ienāk skolotājs vai cits pieaudzis cilvēks. Stundai beidzoties, jāsakārto sava vieta un jāatstāj klase bez drūzmēšanās.
36. Ja slimības vai citu iemeslu dēļ izglītojamajam jāpārtrauc stundas, to var darīt ar klases audzinātāja, priekšmeta skolotāja vai skolas administrācijas atļauju, skolā pirmo palīdzību sniedz medmāsa, vai izglītības iestādes darbinieks, kurš apmācīts pirmās palīdzības sniegšanā saskaņā ar normatīvajos aktos par apmācību pirmās palīdzības sniegšanā noteiktajām mācību programmām.
37. Ja līdzi paņemta sviestmaize vai maizīte, tā jāapēd ēdamzālē vai klases telpā,  nevis     staigājot.
38. Nedrīkst aicināt draugus un paziņas uz skolas pasākumiem bez skolas administrācijas rakstiskas atļaujas. Izglītojamie atbild par uzaicināto draugu vai paziņu uzvedību skolas pasākumā.
39. Mācību stundas, lekcijas, ziņojuma vai koncerta laikā nedrīkst sarunāties vai citādi traucēt blakus sēdošos.
40. Uz skolas ikdienas mācību stundām un pasākumiem 1. – 4. klašu skolēni ierodas skolēnu formās. Bet uz svinīgiem pasākumiem visi ierodas svētku tērpā.
41. 5. – 12. klases izglītojamie ikdienā ģērbjas korekti – skolā ierodas tīrā, kārtīgā apģērbā, bez cilvēka cieņu aizskarošiem uzrakstiem vai zīmējumiem. Skolas telpās nenēsā galvassegas (cepures, kapuces u.c.)
42. Izglītojamie skolā ierodas bez riskantiem ķermeņa rotājumiem – pīrsinga atklātās ķermeņa daļās un nenēsā rotas lietas un aksesuārus, kas saskarsmē ar citiem varētu būt traumējoši.
43. Baznīcā jāuzvedas kārtīgi, nedrīkst trokšņot, grozīties, smieties, bez vajadzības sarunāties, lietot mobilo telefonu u.c.
44. Pirms un pēc ēšanas jāpateicas Dievam un cilvēkiem par dotajām dāvanām, kas tās sagatavoja.
45. 1. – 12. klašu skolēni ēdnīcā ierodas kopā ar klases audzinātāju.
46. Pie galda nedrīkst trokšņot, jāievēro galda kultūra.
47. Pēc pusdienām vieta pie galda jāsakārto, jānovāc trauki, galda piederumi.
48. Izglītojamajiem pirmajiem jāsveicina pieaugušie un jāsveicinās ar vienaudžiem.
49. Ejot pa durvīm, vispirms jāļauj iziet jaunākajiem skolēniem, meitenēm un pieaugušajiem. Kontaktējoties ar apkārtējiem, jācenšas būt labestīgiem un pieklājīgiem. Jāciena citi cilvēki un viņu viedoklis.
50. Ar savu izturēšanos jāveido labestīga un draudzīga mikrovide skolā.
51. Ja izglītojamais jūtas slims vai cietis nelaimes gadījumā pedagogam, administrācijas pārstāvim vai citam izglītības iestādes darbiniekam ir pienākums organizēt medicīnisko palīdzību, nogādājot cietušo medicīnas darbinieku aprūpē.

IV Noteikumi skolēniem mācību stundās

52. Mācību stundas sākumā izglītojamais uz sola novieto tikai mācību stundai nepieciešamos darba piederumus un grāmatas.
521  Ierodoties uz mācību stundu, izglītojamais mācību telpā ienāk tikai ar pedagoga atļauju. Bez uzaicinājuma mācību telpās ieiet nedrīkst. (grozījumi, kas izdarīti 01.09.2026. rīk.nr.22.)
53. Ja izglītojamais attaisnojošu iemeslu dēļ nav sagatavojies stundai, par to skolotāju informē pirms stundas.
54. Ja izglītojamais kāda iemesla dēļ nokavē stundas sākumu, viņš klusi un pieklājīgi atvainojas par traucējumu, ieņem savu vietu un iekļaujas stundas darbā.
55. Mācību stundas laikā izglītojamais:
55.1. ir atbildīgs par savu mācīšanos: plāno un vada savu mācīšanās procesu, lai sasniegtu īstermiņa un ilgtermiņa rezultātus, saņem atgriezenisko saiti no skolotāja;
55.2. ievēro drošības noteikumus, ir uzmanīgs un precīzs, izpilda un ievēro skolotāja norādījumus;
55.3. saudzīgi izturas pret skolas inventāru, darba rīkiem, ierīcēm un informācijas tehnoloģiju līdzekļiem;
55.4. ar savu uzvedību netraucē klasesbiedru un pedagogu darbu;
55.5. neatstāj savu darba vietu vai mācību kabinetu bez pedagoga atļaujas;
55.6. Mobilo telefonu un citu viedierīču izmantošanu mācību stundu laikā, starpbrīžos, sporta zālē, pa ceļam uz sporta zāli un skolas teritorijā 1.-6. klasē un 7.-9. klasē ir atrunāta 14. un 15.punktā.
55.7. 10.-12. klašu skolēniem mācību stundu laikā:
 55.7.1  Mobilie telefoni un citas digitālās ierīces ir jāizslēdz. No ausīm ir  jāizņem audio austiņas. 
55.7.2 Mobilie telefoni un citas digitālās ierīces ir jāglabā somā vai pēc pedagoga lūguma jānovieto speciālā kastē vai citā pedagoga norādītajā vietā. 
55.7.3 9.-12.kl. skolēni mobilos telefonus un citas viedierīces mācību stundu laikā izmanto tikai saskaņā ar pedagoga norādījumiem, ja tas nepieciešams mācību priekšmeta vajadzībām.
55.7.4 Ja skolēns lieto mobilo telefonu un/vai citu viedierīci tad, kad tas nav nepieciešams un  nepārtrauc to lietošanu pēc skolotāja norādījuma, tad skolotājs ir tiesīgs ierīci paņemt un skolēnam ir pienākums šo ierīci nodot skolotāja glabāšanā līdz stundas beigām. 
55.7.4 Par minēto pārkāpumu skolēnam tiek veikts ieraksts E-klases uzvedības žurnālā.
55.8. neēd, nedzer (izņemot ūdeni) un nekošļā košļājamo gumiju;
55.9. no sporta atbrīvotie izglītojamie atrodas sporta zālē un palīdz sporta skolotājam veikt mērījumus, pierakstīt rezultātus u.tml.


V Noteikumi skolēniem starpbrīžos
56. Gaitenī uzturas bez klaigāšanas, nevajadzīgas skraidīšanas.
57. Pastaigājoties pa gaiteņiem vai ejot pa kāpnēm, vienmēr jāpārvietojas pa labo pusi.
58. Aizliegts pārkārties pāri margām, slidināties pa kāpnēm, kāpņu margām un gaiteni, nomest uz grīdas papīrus, ābolu serdes, saulespuķu sēkliņas, košļājamās gumijas un tml.
59. Pirms mācību stundām un starpbrīžos izglītojamie uzturas gaitenī pie kabineta, kur notiks mācību stunda.
60. Pusdienu starpbrīdī uz ēdnīcu jādodas bez steigas, pirms ēšanas jānomazgā un jānoslauka rokas, jāieņem klasei ierādītā vieta pie galdiem.
61. Garajā (pusdienu) starpbrīdī piemērotos laika apstākļos 7.-12.klašu izglītojamiem atļauts atstāt skolas telpas un uzturēties skolas āra teritorijā. (grozījumi, kas izdarīti 01.09.2026. rīk.nr.22)
62. 1.– 6. klašu izglītojamie kopā ar klases audzinātāju vai skolas dežūrskolotāju drīkst uzturēties skolas teritorijā. (grozījumi, kas izdarīti 01.09.2026. rīk.nr.22)
63. Skolas pagalmā atļauts uzturēties tikai pagalma teritorijā, kura ir bruģēta, nedrīkst vizināties ar skūteriem, divriteņiem, skrituļslidām, skrituļdēļiem utt. Nedrīkst spēlēt bumbu, bojāt skolas fasādi, logu stiklus. Izglītojamais uzmanās no teritorijā iebraucošajām mašīnām.
64. Izglītojamie neatstāj skolas teritoriju pirms nav beigušās mācību stundas.
65. Ar savu rīcību un uzvedību skolēni neapdraud savu un citu drošību un veselību.
66. Izglītojamie savstarpēji mierīgi un korekti aizrāda, ja tiek novērota apdraudoša vai necienīga uzvedība.

VI Noteikumi garderobē

67. Izglītojamie virsdrēbes atstāj skolas garderobē vai garderobes zonā.
68. Virsdrēbēs izglītojamie neatstāj naudu, mobilo tālruni u.c. personīgās lietas.
69. Uzturoties skolā, izglītojamajiem nepieciešami maiņas apavi – apaviem jābūt tīriem.
70. Par kārtību garderobē vai garderobes zonā atbild katrs izglītojamais personīgi.
71. Garderobē vai garderobes zonā drīkst atstāt maisiņu ar sportam nepieciešamo apģērbu un apaviem, ko paņem starpbrīdī pirms stundas un noliek atpakaļ starpbrīdī pēc stundas.
72. 3.-12. klašu garderobes telpā  uzstādīta video novērošanas kamera, kuras mērķis ir aizsargāt Skolas īpašumu, izglītojamo personīgās mantas, kā arī izglītojamo drošību, novērst iespējamos iekšējās kārtības noteikumu pārkāpumus, fiksēt noziedzīga nodarījuma izdarīšanas faktu, identificēt iespējamo likumpārkāpēju (nodrošinot pierādījumu tiesiskumu).

VII Noteikumi skolas organizētajos pasākumos

73. Skolas organizētie pasākumi tiek rīkoti ārpus mācību stundu laika, to norises laiku un vietu saskaņojot ar skolas direktoru.
74. Klases vakara laiks un norises vieta jāsaskaņo ar direktoru vismaz vienu nedēļu pirms pasākuma.
75. Klases audzinātājs ne vēlāk kā trīs dienas pirms pasākuma rakstiski informē vecākus par pasākumu un saņem rakstisku vecāku piekrišanu par izglītojamā piedalīšanos.
76. Skolas organizētie pasākumi ilgst:
1. – 4. klašu skolēniem līdz plkst. 17.00;
5. – 7. klašu skolēniem līdz plkst. 18.00;
8. – 12. klašu skolēniem līdz plkst. 21.00;
77. Pēc klases pasākuma rūpīgi jāsakārto pasākuma norises klases un skolas telpas.
78. Skolas pasākumos tiek organizētas klašu audzinātāju un skolas darbinieku dežūras.

VIII Skolēna tiesības

79. Ikvienam skolēnam ir tiesības:
79.1. netraucēti iegūt zināšanas un apgūt prasmes, t.sk. starpdisciplinārās prasmes un noteiktu vērtību sistēmu;
79.2. saņemt skaidrojumus mācību vielas apguvei, apmeklēt konsultācijas, piedalīties fakultatīvajās, interešu izglītības un ārpusstundu nodarbībās;
79.3. uz nodrošinātu veselības un dzīvības aizsardzību skolā un tās organizētajos pasākumos;
79.4. mācību procesā izmantot skolas telpas, bibliotēku un tehniskos mācību līdzekļus;
79.5. lūgt skolotājam papildu konsultāciju, ja skolēns nav kavējis stundas bez attaisnota iemesla;
79.6. saņemt	pamatotu	savu	zināšanu,	prasmju,	iemaņu	un	uzvedības izvērtējumu;
79.7. pārstāvēt skolu dažāda mēroga pasākumos, konkursos, sacensībās un olimpiādēs;
79.8. brīvi izteikt un aizstāvēt savas domas un uzskatus, kas neaizskar cilvēka godu un cieņu;
79.9. lūgt un saņemt padomu, aizstāvību un atbalstu no skolas darbiniekiem;
79.10. ziņot par nepieņemamu rīcību, domstarpību gadījumā lūgt palīdzību skolas vadībai;
79.11. saņemt valsts un pašvaldības apmaksātu profilaktisko veselības un stomatoloģisko aprūpi, kā arī neatliekamo medicīnisko palīdzību.

IX Skolēna pienākumi

80. Ievērot Noteikumu prasības.
81. Izglītības programmas apguvei paredzēto laiku pilnībā izmantot mācību satura apguvei.
82. Darboties un uzvesties saskaņā ar sabiedrībā pieņemtajām vērtībām un ētikas normām.
83. Ar cieņu izturēties pret valsti, sabiedrību, ģimeni, valsts un skolas simboliku, dažādām rasēm, tautām, etniskajām grupām un to pārstāvjiem, veidot un attīstīt skolas tradīcijas.
84. Ievērot klasesbiedru un skolasbiedru tiesības uz netraucētu izglītības programmas apguvi.
85. Ievērot pedagogu tiesības uz apzināti netraucētu mācību stundu un ārpusstundu nodarbību organizēšanu un vadīšanu.
86. Sistemātiski gatavoties mācību stundām, izpildīt uzdevumus mājās un bez attaisnojoša iemesla nekavēt skolu.
87. Uz mācību stundām vai nodarbībām ierasties, ņemot līdzi visus nepieciešamos mācību līdzekļus un piederumus.
88. Būt atbildīgam par savu rīcību, mācību sasniegumiem, uzvedību un pilnveidot pašdisciplīnu.
89. Fiziski, morāli vai psiholoģiski neaizskart skolasbiedrus, skolotājus vai citus skolas darbiniekus.
90. Saudzīgi izturēties pret savām un citu lietām, uzņemties personīgu atbildību par līdzi paņemto naudu, vērtslietām, mobilajiem telefoniem, viedtālruņiem u.c.
91. Saudzēt skolas inventāru un atlīdzināt materiālos zaudējumus, ja tādi radušies skolēna vainas dēļ – tīšas mantas vai inventāra bojāšanas gadījumā materiālos zaudējumus atlīdzina vecāki pilnā apmērā.
92. Bez saskaņošanas ar skolas administrāciju skolas telpās neievest apmeklētājus.
93. Neapdraudēt savu un citu drošību un veselību, neienest skolā dzīvībai bīstamus priekšmetus un vielas.
94. Skolā un tās teritorijā neienest, neglabāt, nelietot un neizplatīt tabakas izstrādājumus, dažādu zāļu maisījumus, narkotikas, toksiskas un psihotropas vielas, alkoholu, elektroniskās cigaretes, gāzes baloniņus, gāzes pistoles, sprāgstvielas, šaujamieročus un aukstos ieročus.
95. Ja skolēns kādas personas darbībā saskata draudus savai vai citu personu drošībai, nekavējoties ziņot pedagogam vai citam skolas darbiniekam.
96. Mācību gada beigās bibliotēkā nodot daiļliteratūras, metodiskās literatūras un mācību grāmatas.
97. Būt atbildīgiem, savstarpēji tolerantiem, laipniem, taktiskiem un pieklājīgiem, nelietot necenzētus vārdus.

X Atbildība par noteikumu neievērošanu
98. Katrs skolēns ir personīgi atbildīgs par sava mācību darba un lietpratības rezultātiem, uzvedību un Noteikumu ievērošanu.
99. Noteikumu	neievērošanas	gadījumā	pārkāpuma	izskatīšana	un	lēmuma pieņemšana notiek šādā kārtībā:
99.1. Katru iekšējās kārtības noteikumu pārkāpšanas gadījumu mācību priekšmeta skolotājam/klases audzinātājam/administrācijas pārstāvim ir pienākums fiksēt E- klases uzvedības žurnālā vai veikt ierakstu E-klases dienasgrāmatā.
99.2. Ja mēneša laikā ir trīs vai vairāk ieraksti par noteikumu neievērošanu, tad izglītojamajam notiek saruna ar klases audzinātāju; 1.-3.kl. izglītojamais raksta pārdomu lapu (16.pielikums), 4.-12.kl. izglītojamais raksta situācijas aprakstu (17. pielikums), kas tiek uzglabāti pie klases audzinātāja. 
99.3. Ja izglītojamais atkārtoti pārkāpj noteikumus, klases audzinātājs aicina vecākus un izglītojamo uz sarunu. Saruna tiek protokolēta. Sarunas laikā tiek izrunāti pārkāpumi, izanalizēti rakstveidā iesniegtie situāciju skaidrojumi, kā arī noslēgta vienošanās par turpmāko rīcību.
99.4. Ja izglītojamais neievēro noslēgto vienošanos, tad skolas administrācija aicina vecākus un izglītojamo uz sarunu. Saruna tiek protokolēta. Sarunas laikā tiek noslēgta rakstiska vienošanās par tālāku  sadarbību ar izglītojamo un vecākiem. Skolas administrācija var izteikt rakstisku rājienu atkarībā no izdarītā pārkāpuma, ņemot vērā iepriekšējo pārkāpumu raksturu, kā arī izglītojamā attieksmi.
99.5. Nepieciešamības gadījumā tiek piesaistītas ārpusskolas institūcijas: Sociālais dienests, Bāriņtiesa, Pašvaldības policija, Valsts policija;
99.6. Pārkāpuma izskatīšanas kārtība var tikt mainīta, ņemot vērā konkrēto situāciju.
100. Izglītojamais, kurš apgūst vispārējās vidējās izglītības programmu, var tikt atskaitīts no Skolas ar direktora rīkojumu gadījumos, kad izglītojamais atkārtoti neievēro iekšējās kārtības noteikumus; lēmumu par izglītojamā atskaitīšanu pieņem pedagoģiskās padomes sēdē.
101. Fiziskas vai emocionālas vardarbības gadījumā rīcību nosaka „ Kārtība par rīcību, ja tiek konstatēta fiziska vai emocionāla vardarbība”.
102. Ja ir saņemta informācija vai rodas pamatotas aizdomas par alkohola, narkotisko, toksisko vai psihotropo vielu, gāzes baloniņu, gāzes pistoļu un šaujamieroču iegādāšanos, lietošanu, glabāšanu, realizēšanu, kā arī pamudinājumu tos lietot skolā vai tās teritorijā, skola informē vecākus un ziņo Valsts policijai.

XI Atbildīgie un kārtība, kādā skolēni tiek iepazīstināti ar iekšējās kārtības            noteikumiem un drošības noteikumiem

103. Klases audzinātājs septembra pirmajā nedēļā iepazīstina skolēnus ar      Noteikumiem.
104. Pārrunas par Noteikumiem mācību gada laikā veic klases audzinātājs vai citi pedagogi pēc vajadzības.
105. Vismaz vienu reizi gadā izglītojamie tiek informēti par 
105.1. drošību telpās, kurās ir iekārtas un vielas, kas var apdraudēt izglītojamo drošību un veselību (pielikums Nr.1);
		105.2 ugunsdrošību un elektrodrošību (pielikums Nr.2);
105.3 pirmās palīdzības sniegšanu (pielikums Nr.3);
105.4 drošību mācību laikā un to starplaikos (pielikums Nr.4);
105.5. drošību izglītības iestādes organizētajos vai atbalstītajos pasākumos (pielikums Nr.5);
105.6. drošību attālināto mācību laikā (pielikums Nr.6);
105.7. rīcību situācijās, kuras iepriekš nevar paredzēt (piemēram, ja izcēlies ugunsgrēks, telpās jūtama gāzes smaka, plūdi, izglītības iestādei izteikti spridzināšanas draudi) (pielikums Nr.7);
105.8. ceļu satiksmes drošību (pielikums Nr.8);
105.9. drošību uz ūdens un ledus (pielikums Nr.9);
105.10. izglītojamo higiēnu un mācību darba higiēnu (pielikums Nr.10);
105.11. drošību, veicot praktiskos un laboratorijas darbus (pielikums Nr.11);
105.12. drošības noteikumus izglītības iestādes organizētajos pasākumos, tostarp ekskursijās un pārgājienos (pielikums Nr.12);
105.13. drošības noteikumus sporta sacensībās un nodarbībās (pielikums Nr.13).
            105.14 Drošības noteikumi, dodoties uz peldbaseinu (pielikums Nr.14).
105.15. Drošības noteikumi slidošanas nodarbībās (pielikums Nr.15).

106. Par noteikumu pārrunāšanas faktu pedagogs veic ierakstu izglītojamo instruktāžas lapā, izglītojamie parakstās par to ievērošanu; instruktāžas lapas tiek uzglabātas pie klases audzinātāja mācību priekšmeta pedagoga, kurš veicis instruktāžu.
107. Vismaz reizi mācību gada laikā Skolas administrācija organizē praktiskās apmācības evakuācijas gadījumā.

XII Komunikācija un informācijas apmaiņa starp pedagogiem, vecākiem un izglītojamajiem
108. Saziņas veidi: 
· saziņa klātienē; 
· telefona saruna ar klases audzinātāju; 
· saziņa caur e-klases sistēmas pastu;
· telefona īsziņa. 
109. WhatsApp saziņu platforma nav obligāta prasība. Par saziņu  WhatsApp saziņas platformā, par ievietotās informācijas saturu un tās apriti ir atbildīgs pedagogs, kurš ir šajā saziņu platformā izveidotās grupas administrators un/vai dalībnieks. 
110. Izglītības iestādes pedagogu un administrācijas, izglītojamo un vecāku komunikācija par visiem ar izglītību un audzināšanu saistītajiem jautājumiem notiek tikai darba dienās no plkst. 7.30. līdz plkst. 18.00, izmantojot 108. punktā minētos saziņas veidus. Atbilde uz rakstiski saņemtu ziņu tiks sniegta līdz nākamās darba dienas plkst.8.30.
111. Gadījumā, ja pedagogs saņem ziņu/ informāciju no izglītojamajiem un/vai viņu vecākiem, kas neattiecas uz viņa mācību priekšmetu un/vai veicamajiem pienākumiem, viņš ir tiesīgs šo ziņu/informāciju pārsūtīt attiecīgajam pedagogam un/vai izglītības iestādes administrācijai. Šādā gadījumā atbilde uz rakstiski saņemto ziņu tiks sniegta divu darba dienu laikā. 
XIII Noslēguma jautājumi

112. Grozījumus noteikumos var izdarīt pēc Latvijas Republikas normatīvo aktu izmaiņām izglītības jomā, skolas padomes, pedagogu un Rēzeknes Katoļu vidusskolas direktores priekšlikumiem.
113. Grozījumus noteikumos apstiprina Rēzeknes Katoļu vidusskolas direktore, un ar tiem tiek iepazīstināti skolas darbinieki, izglītojamie un izglītojamo likumiskie pārstāvji.
114. Atzīt par spēku zaudējušiem Rēzeknes Katoļu vidusskolas 2021.gada 29. augusta iekšējos noteikumus “Rēzeknes Katoļu vidusskolas iekšējās kārtības noteikumi”.
115. Noteikumi stājas spēkā 2025. gada 1. septembrī.
Pielikumi pie iekšējās kārtības noteikumiem Nr. 1

1. Drošība telpās, kurās ir iekārtas un vielas, kas var apdraudēt izglītojamo drošību un veselību (pielikums Nr.1);
		2 .Ugunsdrošība un elektrodrošība (pielikums Nr.2);
3.  Pirmās palīdzības sniegšana (pielikums Nr.3);
4. Drošība mācību laikā un to starplaikos (pielikums Nr.4);
5. Drošība izglītības iestādes organizētajos vai atbalstītajos pasākumos (pielikums Nr.5);
6. Drošība attālināto mācību laikā (pielikums Nr.6);
7. Rīcība situācijās, kuras iepriekš nevar paredzēt (piemēram, ja izcēlies ugunsgrēks, telpās jūtama gāzes smaka, plūdi, izglītības iestādei izteikti spridzināšanas draudi) (pielikums Nr.7);
8. Ceļu satiksmes drošība (pielikums Nr.8);
9. Drošība uz ūdens un ledus (pielikums Nr.9);
10. Izglītojamo higiēna un mācību darba higiēna (pielikums Nr.10);
11. Drošība, veicot praktiskos un laboratorijas darbus (pielikums Nr.11);
12. Drošības noteikumi izglītības iestādes organizētajos pasākumos, tostarp ekskursijās un pārgājienos (pielikums Nr.12);
13. Drošības noteikumi sporta sacensībās un nodarbībās (pielikums Nr.13).
14. Drošības noteikumi, dodoties uz peldbaseinu (pielikums Nr.14).
15. Drošības noteikumi slidošanas nodarbībās (pielikums Nr.15).
16.  Pārdomu lapa 1.-3. klasei (Pielikums Nr. 16).
17.  Situācijas apraksts (pielikums Nr.17).

